
ועדת החוקה, חוק ומשפט 
 07/02/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 554>
 מישיבת ועדת החוקה, חוק ומשפט 
 יום שלישי, י"ד בשבט התשע"ב (07 בפברואר 2012), שעה 11:30
<סדר היום:>
<הצעת חוק הירושה (תיקון - ירושה מכוח אימוץ), התשס"ט-2009>
נכחו:

<חברי הוועדה:> 
דוד רותם – היו"ר
יצחק הרצוג

אברהם מיכאלי

אורי מקלב
ניצן הורוביץ
אורית זוארץ
דב חנין
יעקב כץ

<מוזמנים:> 
	פרץ סגל
	–
	ראש תחום, משרד המשפטים

	אריאל צבי
	–
	יעוץ וחקיקה אזרחי, משרד המשפטים

	רחלי ירדן
	–
	אחראית מעמד אישי, משרד המשפטים

	רינת וייגלר
	–
	סגן בכיר ליועץ המשפטי, משרד הרווחה

	אלומה ריפס-ברקוביץ
	–
	יועץ משפטי בלשכה המשפטית, משרד הרווחה

	דבורה שבתאי
	–
	מפקחת ארצית מאומצים בוגרים, משרד הרווחה

	אליהו היישריק
	–
	דיין, בית הדין הרבני בתל אביב

	חיים (ג'ומס) אורון
	–
	יו"ר תנועת מר"צ

	ניצה דוראל
	–
	חברה של אם מאמצת

	יפה זעפרני
	–
	"פסיפס"- מרכז ליווי למשפחות מאמצות

	תמר לפיד
	–
	מנהלת מרכז פסיפס

	נסים עוג'ר
	–
	מרצה בנושאי חוק ומשפט

	שירן עוזרי
	–
	עורכת דין, עמותת פסיפס

	איילה פרי סעדה
	–
	מאומצת - עמותת מאמצים בשוויון

	רונית שאולי-ברנאי
	–
	עורכת דין, נציגת עמותת פסיפס ואם מאמצת

	שי שושני
	–
	אב

	אלי שליין
	–
	מאומץ

	אהד שרב
	–
	הורים מאמצים

	ר"ש
	–
	אם מאמצת

	אייל אליהו
	–
	הורה מאמץ

	אסתר אנסבכר
	–
	מנכ"ל העמותה, עמותת אומץ לאמץ

	יוסף מאיר אנסבכר
	–
	יו"ר העמותה, עמותת אומץ לאמץ

	משה בר
	–
	עמותת נכים למען נכים

	דניאל גלילי
	–
	עמותת נכים למען נכים


<ייעוץ משפטי:>
אלעזר שטרן
<מנהלת הוועדה:>
דורית ואג
<רשם פרלמנטרי:>
רמי בן שמעון
<הצעת חוק הירושה (תיקון - ירושה מכוח אימוץ), התשס"ט-2009>
<היו"ר דוד רותם:>
שלום. ניצן, בבקשה, אדוני.
<ניצן הורוביץ:>

דודו, קודם כל אני רוצה להגיד לך תודה על המאמץ בעניין הזה. באמת אני יודע מה הגישה שלך.

<היו"ר דוד רותם:>
תדבר מהר. אני מבקש שתדבר מהר, כי אתה מבין שעוד מעט יגיעו לי פה - - -

<ניצן הורוביץ:>
טוב. אז אמרתי את מה שאמרתי. אני רואה את הנוסח ואני חושב שזה נכון, הוגן, צודק, ראוי. תודה.

<היו"ר דוד רותם:>
מר פרץ סגל, בבקשה.

<פרץ סגל:>
אני חושב שהנוסח הזה עונה על שני הדברים: גם על המשפט העברי וגם על ההלכה. כפי שכתב ידידנו פרופסור דב פרימר בחוות דעתו: מ"דינא דמלכותא דינא", אנחנו יכולים לראות אותו כמי שהתכוון בליבו לתת את הדברים האלה כמתנה.

כלומר, אנחנו קובעים בחוק, למעשה, את אומדן דעתו של האדם לפי המשפט העברי. אז יש פה איזון: מצד אחד אנחנו באים ואומרים שאנחנו נמצאים במסגרת חוק הירושה ולן כאילו היה יורשו, כי זה הרי השי שהתכוון לתת. מצד שני מדובר על דיני זכייה לפי המשפט העברי. בדרך הזאת נראה לי שפתרנו את הקושי.

<היו"ר דוד רותם:>
כן, אלעזר, תיקרא נוסח.
<אלעזר שטרן:>
אני קורא את הנוסח המשולב. סעיף 16 לחוק הירושה:

"(א) מי שאומץ כדין יורש את מאמצו כאילו היה ילדו, וכן יורשים את המאמץ צאצאי המאומץ; המאמץ יורש את המאומץ כאילו היה ילדו." העברנו את זה מסעיף קטן (ב) לסעיף קטן (א) בגלל ההפרדה הנושאית בין (א) ל-(ב). סעיף קטן (א) מדבר על היחס בין המאומץ למאמץ וסעיף קטן (ב) מדבר על היחס בין המאומץ לקרובים.

"(ב) המאומץ וצאצאיו זוכים על פי דין בעזבונם של קרובי המאמץ כאילו היו יורשים; וקרובי המאמץ זוכים על פי דין ועזבונו של המאומץ כאילו היו יורשים."

<היו"ר דוד רותם:>
אתה יכול לקרוא מהר?

<אלעזר שטרן:>
זהו. סעיף קטן (ג) נשאר כפי שהוא.
<היו"ר דוד רותם:>
טוב, תודה רבה.

<אלומה ריפס-ברקוביץ:>
אני מבקשת להגיד דבר בקצרה.
<היו"ר דוד רותם:>
אפשר אחר כך? מיכאלי, אתה מוכן לשבת? אני מצביע.

<אברהם מיכאלי:>
כבר?

<היו"ר דוד רותם:>
כן. אתה מצביע בעד או שאתה מצביע נגד? אני צריך לדעת כי אחרת אני לא מצביע. אתה מבין, אין להם זכות הצבעה ואני לא אתן לך להפיל לי את החוק. השאלה אם אתה בעד או אתה נגד?
<אברהם מיכאלי:>
אני נגד.

<היו"ר דוד רותם:>
מה?

<אברהם מיכאלי:>
אני נגד.

<היו"ר דוד רותם:>
אתה נגד?

<אברהם מיכאלי:>
כן.

<היו"ר דוד רותם:>
טוב. אפשר לדבר. אני לא אצביע היום. כן, בבקשה גברתי.

<אלומה ריפס - ברקוביץ:>
קודם כל, חבל מאוד שלא נצביע היום. היינו סמוכים ובטוחים במשרד הרווחה, שהיום נצליח להתקדם. היה ואכן היינו מצליחים לקדם את ההצעה, נראה לנו נכון שבסעיף (א) מן הראוי היה לשנות את המילים "כאילו היה ילדו" ל"כילדו". זה סעיף שמתרכז ביחסים הישירים שבין ההורים המאמצים לבין המאומץ והניסוח, כפי שהוא היום, הוא פוגעני. מה גם, שכמובן, לנוסח החוק מעבר - - -

<היו"ר דוד רותם:>
פוגעני? אנחנו לא נצביע על נוסח פוגעני. יש לכם אומנות. למשרדי הממשלה יש אומנות שאני מאוד מעריך אותה. יכולתי להצביע על החוק הזה לפני שנה – בא משרד המשפטים עם טענות. עכשיו אתם טוענים שזה פוגעני. בסדר, אז לא נצביע.

<אלומה ריפס - ברקוביץ:>
אני לא אומרת שלא נצביע. אני אומרת - - -

<היו"ר דוד רותם:>
אני אומר שלא נצביע כי אני לא אצביע על נוסח פוגעני.
<אלומה ריפס - ברקוביץ:>
לא. זה לא נוסח חדש. הנוסח כפי שהוא כיום, בסעיף (א), הנוסח הקיים, אם אנחנו כבר משנים גם את סעיף (ב) – נכון היה וראוי היה לשנות את המילה "כאילו" ולהפוך אותה ל"כילדו", על מנת שהחוק יקבל גם את המשמעות הדקלרטיבית שלו.

<יפה זעפרני:>
אפשר לקבל את רשות הדיבור?

<היו"ר דוד רותם:>
כן, בבקשה.

<יפה זעפרני:>
אני אם לשני ילדים מאומצים. בני 10 ו-5 שנים. אני פה לא בגלל שיש לי נגיעה ישירה – אין לנו איזה עניין משפטי כרגע של ירושות – אבל מאוד חשוב לי שילדיי יהיו שווים במשפחה המורחבת ואת זה החוק מתקן. סליחה, אני יכולה להמשיך לדבר?

<היו"ר דוד רותם:>
כן , כן. הם פשוט מפריעים.

<יפה זעפרני:>
ראיתי. אני לא יודעת את שמם, אבל אני לא חושבת - - -
<היו"ר דוד רותם:>
זה חבר הכנסת כץ.

<יפה זעפרני:>
ראיתי את נוסח החוק והוא לא פוגעני כיוון שהוא מסדיר את הנושא הזה שהרבה מאומצים נתקלים בו בנושא הזה של עזבונות. זאת אומרת, באותו רגע, הם לא חלק מהמשפחה הרחבה מה שבפועל לא נכון. הורי הם הסבים של הילדים שלי בפועל. עכשיו, אני גם אישה דתייה ואני מודעת לכך שיש הלכה והיא שונה, אבל אני אומרת - - -

<היו"ר דוד רותם:>
היא לא שונה. הנוסח הזה הוא מדויק על פי ההלכה.

<יפה זעפרני:>
אז אדרבא ואדרבא. אני חושבת שתצביעו ותעשו היום דבר יפה וטוב למען האוכלוסייה הזאת שהיא גם כך התחילה את החיים ברגל שמאל. הנה, יש לכם הזדמנות לעשות להם יותר טוב.
<היו"ר דוד רותם:>
רבותי, תכף אנחנו נסדר פה את הרוב הדרוש. חבר הכנסת כץ, אתה בעד או נגד?

<יעקב כץ:>
אני עם מקלב.

<היו"ר דוד רותם:>
אתה עם מקלב. אתה יכול להסביר לי למה?

<יעקב כץ:>
אני אגיד לך למה בצורה ברורה. אני, הלוא, לא בוועדת חוקה, חוק ומשפט - - -

<היו"ר דוד רותם:>
ברוך השם.

<יעקב כץ:>
אני מבקש ממך לתת לי לדבר. מי שמופיע פה – ג'ומס, תענוג לראות אותך. התגעגענו אליך.

<חיים אורון:>
אני רואה שהגעגועים עד כדי כך מתגברים שאתם הורגים חוק שלי כבר שנתיים בלי לדעת להסביר למה. כי מישהו אמר לכם.

<יעקב כץ:>
איך היה אומר אריק שרון? זה לא אישי.

<חיים אורון:>
אני יודע.

<יעקב כץ:>
זה לא אישי. באופן אישי, יש לנו הערכה גדולה. עכשיו התקשר אלי חבר הכנסת מקלב ואמר לי שמיכאל בן-ארי לא יכול להגיע. התקשרתי לרב זלמן שאמר לי שבכל הנושא של ירושה, כשזה לא על פי ההלכה, שזה מביא לקלקולים רבים.
אם אני הייתי בתוך העניינים והיה אפשר לדחות את זה לדיון הבא ואני הייתי יכול יותר לברר איך להגיע - - -

<היו"ר דוד רותם:>
 - - - אין לי רוב. אתם הרסתם לי את הרוב - - -

<יעקב כץ:>
תן לי לסיים. הייתי יכול לברר איך ניתן לסייע ולעשות את הדבר הזה שגם על פי ההלכה, כמו שאומרים שגם הרב עמר מחפש פיתרון על פי ההלכה. שזה לא יהיה מדין ירושה ולא מדין זכייה אלא מדין הסכמים או דברים כאלו. אפשר לדבר. אבל אני לא בקי בדברים, אני מודה, אני אשאל את רב זלמן - - -

<היו"ר דוד רותם:>
שנה, שנה אני משחק עם זה כדי שתביאו לי פיתרון.

<יעקב כץ:>
רב זלמן הורה לי להצביע נגד. אמר לי שגם על פי פסיקותיו של מורנו ורבנו, הרב הראשי לישראל לשעבר, הרב הרצוג זכר צדיק לברכה.

<דב חנין:>
הרב כץ, אין שום מניעה הלכתית – כתוב "כאילו".

<קריאה:>
סליחה שאני מתפרצת. אם הורו לו להגיד, אז מה הדעה שלך האישית?

<יעקב כץ:>
בנושאי הלכה אין לי דעה. אני מבטל את דעתי לעומת דעת רבי וממש עושה את זה באהבה ובתענוג.

<היו"ר דוד רותם:>
אין בעיה, בסדר גמור.

<אברהם מיכאלי:>
יכול לתבוע אותך?  תתבע אותו על זה - - -

<היו"ר דוד רותם:>
יתבע אותי על מה? שאין לו דעה? הוא עצמו אמר שאין לו דעה.
<יעקב כץ:>
אמרתי שאני גאה בזה שאין לי דעה, שאני שומע לדעת רבי.

<אורי מקלב:>
אבל אמרת שהלכה זה שכל הישר.
<יעקב כץ:>
הלכה זה שכל ישר, אבל אם מישהו שואל אותי בכוונה אז אני אענה לו ככה.

<היו"ר דוד רותם:>
מקלב, מה אתה מצביע? בעד או נגד?

<אורי מקלב:>
אני מבקש לדחות את ההצבעה.

<היו"ר דוד רותם:>
אני שואל מה אתה מצביע.

<אורי מקלב:>
ברגע הזה – נגד.

<היו"ר דוד רותם:>
מיכאלי, מה אתה מצביע?

<אברהם מיכאלי:>
נגד.

<היו"ר דוד רותם:>
בוז'י, מה אתה מצביע?

<יצחק הרצוג:>
בעד.

<היו"ר דוד רותם:>
טוב. יש לי שלושה נגד שלושה. החוק נופל.

<יצחק הרצוג:>
אפשר לשאול שאלה? ננסה להיות מעשיים. אני פונה לחברים הדתיים שלי - - -

<אברהם מיכאלי:>
גם אתה דתי.

<יצחק הרצוג:>
אני באמת חושב שזאת לא פגיעה בדיני הירושה על פי ההלכה - - -

<אברהם מיכאלי:>
כאילו - - -

<יצחק הרצוג:>
רגע, דקה. סוגיית האימוץ התפתחה מאוד מאז, יעקב, כלומר השאלה היא אם אתם - - -

<יעקב כץ:>
אני אמרתי שאני - - -

<יצחק הרצוג:>
סוגיית האימוץ הפכה להיות שונה לגמרי - - -

<יעקב כץ:>
גם הוא אמר לי עכשיו: אם זה היה מכוח הסכם - - -

<היו"ר דוד רותם:>
רבותי, יש לי הצעה אליכם: רבותי, אם אתם תתנו לי להעביר את זה בקריאה ראשונה – אני בקריאה ראשונה – אני אתחייב לכם שאני לא אביא את זה לקריאה שנייה ושלישית, בלי שתביאו לי הצעה שלכם.

<יעקב כץ:>
לי יש הצעה אחרת.

<היו"ר דוד רותם:>
אתה אל תציע הצעות. לא קיבלת רשות דיבור. בוועדה הזאת - - -

<יעקב כץ:>
אני רוצה להציע הצעה. אני חבר בוועדה, אדוני.

<היו"ר דוד רותם:>
אתה לא חבר בוועדה ולא קיבלת רשות דיבור. מה עמדתכם?

<אורי מקלב:>
דודו, אתה יודע שההצעה הזאת – אתה אומר שהיא על פי ההלכה – אבל היא הגיעה לידינו אתמול-שלשום, מאז שידענו שיש ישיבה.

<היו"ר דוד רותם:>
שנה. שנה. שנה אני מתחנן לפניכם: תביאו לי פיתרון.

<אורי מקלב:>
אתה יודע שעשינו. אתה יודע שגם התקיימו ישיבות אצלך ונסינו להביא פיתרון. שלחתי את הנוסח הזה אל הרב היישריק – אב בית דין בתל אביב – שפועל הרבה בענייני אימוץ ופועל למען רווחת המאומצים. יש לו גם הצעות חוק.

<יצחק הרצוג:>
אי אפשר להגיע להבנה בעניין הזה?

<אורי מקלב:>
אתמול הוא הרים טלפון לרב הראשי לישראל - - -

<אליהו היישריק:>
לא, לא טלפון. נפגשתי איתו.

<אורי מקלב:>
נפגשת איתו.

<יצחק הרצוג:>
עם הרב עמר?

<היו"ר דוד רותם:>
איזה רב?

<יצחק הרצוג:>
הרב עמר.

<היו"ר דוד רותם:>
הרב עמר הוא לא הרב הראשי לישראל – הוא הראשון לציון.

<יצחק הרצוג:>
הוא הרב הראשי. גם וגם.

<היו"ר דוד רותם:>
הארכנו לו לעוד חמש שנים.

<אברהם מיכאלי:>
מה הארכת לו?
<היו"ר דוד רותם:>
להיות נשיא בית הדין הרבני. רבותי, השאלה היא כזאת: אני רוצה להעביר את זה בקריאה ראשונה, אחר כך – אתם יודעים מה שיקרה: אני אדחה את הדיון ואזמן ישיבה לעוד כמה ימים ואני אדאג לי לרוב.

<אורי מקלב:>
אבל עד אז אנחנו נבוא - - -

<היו"ר דוד רותם:>
עד אז אתם תבואו עם הצעה כמו שבאתם עד היום. אני מודיע לך: אני אדחה את הישיבה, אני אגייס לי רוב ואני אעביר את זה – אז לא תוכלו יותר לבקש דחייה של דקה.

<אורי מקלב:>
תוך כמה ימים נביא לך.

<היו"ר דוד רותם:>
אתם לא.

<יעקב כץ:>
ואם כן? למה לא?

<יצחק הרצוג:>
הרב יכול להסביר לנו מה הבעיה? למה אתם מתנגדים? מה הבעיה?

<אליהו היישריק:>
אני צריך אישור מהיושב-ראש.

<יצחק הרצוג:>
היושב-ראש, אפשר רגע לשמוע מה הבעיה? אני חושב שאין בעיה. אולי נשמע שאין בעיה.

<היו"ר דוד רותם:>
בוז'י, אתה יודע מה? אם הסבא שלך היה יושב פה, אז הייתי יודע שאין בעיה. אתה מבין, זה שאתה אומר לי שאין בעיה לא עוזר לי.

<יצחק הרצוג:>
אני רוצה להבין מה הבעיה כי אני בטוח שסבא שלי היה מבין.

<יעקב כץ:>
הסבא שלו בטוח היה אומר שיש בעיה – בצורה ובסגנון הזה.

<היו"ר דוד רותם:>
לא, לא. רבנים אומרים - - -
<יעקב כץ:>
אתה שומע לפוליטיקאים, אתה לא שומע לרבנים.

<היו"ר דוד רותם:>
זה נכון.

<יעקב כץ:>
ועל זאת גאוותך.

<היו"ר דוד רותם:>
זה נכון.
<יעקב כץ:>
אז בסדר. תיצמד לזה. אנחנו שונים ממך.

<אורי מקלב:>
אנחנו נעשה את זה בימים - - -

<יעקב כץ:>
אני אביא לך את הפסיקות של סבא שלך בענייני ירושה.

<אורי מקלב:>
אדוני היושב-ראש, הוא אמר שתוך שבוע עד 10 ימים הוא מביא את זה.

<יעקב כץ:>
תיתן, דודו. עלי זה נפל היום. רב זלמן אומר שמכוח הסכם אפשר לסדר את זה – אז נסדר את זה. לא מכוח ירושה. מה הבעיה? הלוא המגמה שלך היא לפתור את הבעיה.

<יצחק הרצוג:>
דודו, נשמע לפרוטוקול מה הבעיה. אני אומר לך: אין בעיה. רק שנבין מהרב מה הבעיה. אתמול הוא ישב עם הרב עמר.

<יעקב כץ:>
מקלב, מה אכפת לך שהוא ידבר? אתה מדיר רבנים?

<אורי מקלב:>
בסדר. אין לי שום בעיה.

<יעקב כץ:>
אז תן לו לדבר, בכבוד.

<היו"ר דוד רותם:>
דבר, דבר. תגיד לי מה הבעיה.

<אליהו היישריק:>
יש לי רשות או אין לי רשות?

<יעקב כץ:>
יש לך רשות.

<היו"ר דוד רותם:>
אני לא מבין מה השאלה. גם אם אני לא אתן לך רשות – כצלה ייתן לך רשות.

<אברהם מיכאלי:>
אתה מפחיד אתה. הדיינים, הם פוחדים לדבר לידך.

<היו"ר דוד רותם:>
טוב מאוד שהם פוחדים.

<יצחק הרצוג:>
אבל למה לא לשמוע מה הבעיה? לפחות נבין את גדר הבעיה.
<אורי מקלב:>
יש כאן בעיה. את הבעיה אני העליתי. הבעיה הוא שהחוק הזה הוא נגד ההלכה.

<יצחק הרצוג:>
הוא לא נגד ההלכה. אני רוצה להבין - - -

<אורי מקלב:>
זה אתה אומר. 

<ניצן הורוביץ:>
אבל אורי, עשו שינוי בחוק, אתה מודע לזה? עשו שינוי על דעת רבנים.

<היו"ר דוד רותם:>
רבותי, סליחה. הרב היישריק, אתה מוכן להגיד לי מה הבעיה ההלכתית בחוק הזה.

<אורי מקלב:>
הבעיה היא הנוסח שלך.

<היו"ר דוד רותם:>
אורי, לא שאלתי אותך. אורי, אתה הרי לא מתעסק עם ההלכה. ההתנגדות שלך כל הזמן עקרונית לעניין הזה. אני רוצה לשאול את הרב היישריק שיגיד לי מה הבעיה ההלכתית.

<אליהו היישריק:>
ובכן,  רק בשביל הפרוט – קיבלתי את הנוסח של ההצעה, פחות או יותר, לפני יום וחצי. לכן נכנסתי לעניין הזה רק לפני יום וחצי. בגדול, יש פה שתי בעיות שצריך לפתור אותן. בעיה אחת: ניתוק המאומץ מירושת אביו הביולוגי.
<אורי מקלב:>
זה לא קיים.

<היו"ר דוד רותם:>
אין את זה פה.

<אליהו היישריק:>
ירד, בסדר. אני שמח לשמוע - - -

<חיים אורון:>
ביום וחצי אפשר היה לראות.

<יצחק הרצוג:>
למה אתה - - -

<יעקב כץ:>
למה לזלזל, ג'ומס, הלוא כל היופי שלך בכנסת - - -

<דב חנין:>
חברים, בואו נתקדם. מה הנושא השני?

<אליהו היישריק:>
הנושא השני הוא הירושה - - -

<יצחק הרצוג:>
כצלה, תן לו - - -

<אליהו היישריק:>
הירושה של המאומץ את האנשים שאינם קרוביו הביולוגיים – את האחים, את הסבא של המאמץ.

<יצחק הרצוג:>
אז מה הבעיה? רותם, תקשיבו.

<אליהו היישריק:>
רבותי, בדיני הירושה בתורה, אדם יורש רק את קרוביו הביולוגיים, ממילא אם אתה מצרף עוד אחד שיירש – זכותך לצרף – אבל זה על חשבון. אומר הרמ"א בסימן (ב), שקשה לעשות תקנה שתהיה לטובת אחד ועל חשבון השני.

דיברתי על זה עם הרב עמר. אין התנגדות שהתוצאה תגיע לאותה תוצאה שאתם רוצים להגיע אליה בחוק. אין שום התנגדות לכך ובלבד שזה יסודר גם על פי ההלכה, לא רק על פי החוק. זה הכול.

<יצחק הרצוג:>
איך זה צריך להיות?

<אליהו היישריק:>
הזכירו פה את הסבא שלך. יש הצעה של פרופסור פרימר שעומדת עכשיו לבדיקה. על ההצעה הזאת אומר פרופסור פרימר בעצמו שסבך כתב, במכתב לד"ר זרח ורהפטיג, שאפילו אם ייכתב בחוק הירושה כך וכך, גם זה יהיה מפוקפק מבחינת ההלכה אך כמובן הרבה יותר טוב מעקירה רגילה.
<יצחק הרצוג:>
מה צריך לכתוב?

<אליהו היישריק:>
דיברתי עם הרב עמר אתמול בשעה 22:00 בלילה, נפגשתי איתו. הרב עמר אומר - - -

<יעקב כץ:>
בכלל לא עניין אותו מה שכבודו אומר, מעניין אותו - - -

<היו"ר דוד רותם:>
לא עניין אותי משום ששנה אני מחכה לפיתרון הזה.

<אורי מקלב:>
רבותי, זה לא ככה. פיתרון אתה הבאת אבל אנחנו רוצים עכשיו להתאים אותו להלכה.

<אליהו היישריק:>
הרב עמר אומר שיש לו רעיון  - - -

<יעקב כץ:>
לא מעניינת אותו ההלכה. 

<היו"ר דוד רותם:>
נכון, ודאי. למה שתעניין אותי? אותך מעניינת ההלכה.

<יעקב כץ:>
הכול הצגה.

<היו"ר דוד רותם:>
אם היית יודע מה זו הלכה.
<יצחק הרצוג:>
רגע, כצלה, הוא מדבר ומסביר מה אמר הרב עמר בלילה. לפחות שנדע לפרוטוקול מה גדר המחלוקת.

<אליהו היישריק:>
הרב עמר אומר שיש לו ניסוח שהוא חושב שתואם גם את ההלכה. אפשר יהיה לסדר את זה.

<יצחק הרצוג:>
כמו שלחוק האפוטרופסות לא הייתה לכם התנגדות. לא היה קיים אז חוק הכשרות המשפטית והאפוטרופסות. הוא לא היה קיים אז.

<דב חנין:>
בסדר. לקראת קריאה שנייה ושלישית יביאו את הנוסח. אין בעיה.

<היו"ר דוד רותם:>
בוז'י, תודה רבה. רבותי, אני עובר להצבעה. מי בעד האישור לקריאה ראשונה?

<לאה ורון:>
ארבעה.

<היו"ר דוד רותם:>
מי  נגד?

<לאה ורון:>
שלושה.

הצבעה
בעד אישור החוק לקריאה ראשונה – רוב

נגד – מיעוט

נמנעים – אין

הצעת חוק הירושה (תיקון - ירושה מכוח אימוץ), התשס"ט-2009 נתקבלה.

<היו"ר דוד רותם:>
שלושה נגד. החוק אושר לקריאה ראשונה.

<אורי מקלב:>
אני מבקש רוויזיה.

<היו"ר דוד רותם:>
תקבל רוויזיה. אין שום בעיה, תקבל רוויזיה. תודה רבה. הישיבה נעולה.

<הישיבה ננעלה בשעה 12:00.>
